Lencana Serangan Am

200px|thumb|Pemakaian betul Lencana Serangan Am oleh seorang Sarjan Mejar
Lencana Serangan Am ( atau General Assault Badge) adalah anugerah tentera yang dikurniakan semasa Perang Dunia II kepada anggota Tentera Darat Jerman, Waffen-SS dan Ordnungspolizei yang terlibat dalam serangan infantri tetapi bukan sebahagian daripada unit infantri sebenar dan oleh itu tidak layak untuk menerima Lencana Serangan Infantri. Ia telah dizahirkan oleh Kolonel Jeneral Walther von Brauchitsch pada 1 Jun 1940.

Rekabentuk
Lencana ini, direka oleh firma Wilhelm Ernst Peekhaus yang berpusat di
Berlin, adalah berbentuk bujur yang berukuran  by  by  lebar. Kalungan lima daun oak mengelilingi bulatan pada setiap sisi pingat dengan sepasang biji oak pada bahagian bawah. Didalam kalungan daun terdapat helang besar Wehrmacht yang melipatkan sayapnya sambil mengenggam lambang swastika dengan silangan bayonet dan bom tongkat dibawahnya. Pingat ini dipakaikan pada uniform tentera bersertakan pin dan penyangkut.

Dari 6 Jun 1943, pingat ini telah disesuaikan dengan plat kecil pada bahagian bawah yang bertulis 25, 50, 75 atau 100 bagi mengiktiraf perajurit yang mengambil bahagian dalam serangan yang banyak.

Kriteria anugerah
Pingat ini pada asalnya direka untuk penganugerahan para jurutera, serta anggota-anggota artileri, anti pesawat dan anti kereta kebal yang membantu unit-unit infantri semasa pertempuran. Ia juga boleh dikurniakan kepada anggota medik yang merawat mangsa di medan pertempuran. Sebelum kemunculan Lencana Kemusnahan Kereta Kebal pada Mac 1942, Lencana Serangan Am boleh dikurniakan untuk mereka yang memusnahkan seorang diri lapan buah kereta kebal atau kenderaan perisai.

Faktor penentu lain anugerah:

 Tiada kelayakan untuk Lencana Serangan Infantri.
 Penyertaan dalam tiga serangan infantri atau armor keatas tiga hari yang berbeza.
 Penyertaan dalam tiga serangan tidak langsung infantri atau armor keatas tiga hari yang berbeza.
 Cedera dalam pertempuran.

Rujukan

Category:Penubuhan 1940
Category:Pingat dan Darjah Kebesaran
Category:Jerman